Matrieksyfers toon gebrek aan vertroue in openbare onderwys | Centurion Rekord
Private security staff linked to railway crime – Metrorail - June 15, 2018
SKOOL: HS Centurion seunshokkie weer in die A-bond! - June 13, 2018
Matrieksyfers toon gebrek aan vertroue in openbare onderwys
“Dit bly dringend en noodsaaklik dat die departement van basiese onderwys aanspreeklikheid aanvaar en leierskap toon.”
Matrieksyfers toon ’n gebrek aan vertroue in openbare onderwys, volgens Afriforum.
Die afgelope paar jaar word sogenaamde voortdurend-verbeterende matriekslaagsyfers telkens gevier. Vanjaar is geen uitsondering nie. Maar daar is meer agter die kap van die byl, meen Alana Bailey, adjunk uitvoerende hoof van AfriForum.
LEES OOK: KYK VIDEO: Matriekulante kry hul resultate
“Volgens die statistieke van die departement van basiese onderrig het ongeveer 1.2 miljoen leerders hulself in 2006 in graad 1 bevind. AfriForum meen nagenoeg 30 000 van hierdie leerders was in privaatskole,” sê Baily.
“Maar in 2017 het meer as 112 000 matrikulante die Onafhanklike Eksamenraad se matriekeksamen afgelê, met ’n fenomenale slaagsyfer meers as 98%. In teenstelling daarmee, het minder as twee derdes van leerders in dieselfde jaargroep wat in openbare skole gebly het, matriek geslaag.”
“Die skerp groei in leerders in privaatonderriginstellings dui op Suid-Afrikaners se groeiende wantroue in die land se openbare onderrigstelsel,” sê Baily.
“Die groot verskil tussen die onderskeie slaagsyfers onderskraag hierdie neiging.”
LEES OOK: Top young triathlete boasts seven distinctions in matric
In plaas daarvan om die beste praktyke van privaatonderriginstellings te probeer naboots, sê Bailey, is Gauteng se LUR van onderwys, Panyaza Lesufi, se enigste oplossing egter dat alle skole in die land gedwing moet word om een eksamen te skryf.
Sy sê dit dui op die staat se ideologiese gedienstigheid aan ’n kultuur van middelmatigheid wat sukses op alle terreine in die land kniehalter.
“Dit is noodsaaklik dat die departement van basiese onderwys leierskap toon om probleme soos ’n gebrek aan ondoeltreffende kurrikulumopsies, verlammende optrede deur onderwysvakbonde, ontoereikende opleidingsgeleenthede vir onderwysers, en dissiplineprobleme die hoof te bied,” sê Bailey.
“Tot dit geskied, is die jaarlikse viering van ’n sogenaamde verbeterde matriekslaagsyfer misplaas en word ’n onaanvaarbare hoë aantal jongmense in die steek gelaat.”
LEES OOK: Midstream matrieks stap die toekoms kaalvoet tegemoet
Plans with dirty Centurion river